EkBass/fiwiki-20250220-pages-articles huggingface dataset:
Suurijärvi (Louhi)

Suurijärvi () on taajama ja entinen kylähallintoalue Louhen piirin keskiosassa Karjalan tasavallassa Venäjällä. == Taajama == Suurijärven taajama sijaitsee Louhesta Kiestinkiin vievän maantien varrella 34 kilometriä Louhesta länteen. Vuonna 1996 siellä oli noin 1 100 asukasta, jotka työskentelevät pääasiassa metsäteollisuuden parissa. Taajamassa on suuri sotilashautausmaa, jonne on haudattu noin 5 000 sodassa kaatunutta sotilasta. Suurijärven taajama on perustettu vuonna 1957. Sen venäjänkielinen nimi Sosnovyi tarkoittaa mäntyistä. Nykyään taajama kuuluu Kiestingin kuntaan. == Kylähallintoalue == Entinen Suurijärven kylähallintoalue sijaitsi Louhen piirin keskiosassa. Se rajoittui lännessä Kiestingin ja idässä Louhen asutushallintoalueeseen. Kylähallintoalueella oli noin 1 100 asukasta vuonna 1987. ==Lähteet== * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 === Viitteet === ==Aiheesta muualla== * Suurijärven taajamalle omistettu sivusto Luokka:Louhen piirin asutut paikat
Halmstads BK

Halmstads Bollklubb on jalkapalloseura Halmstadista, Ruotsista. Joukkue pelaa kaudella 2022 Ruotsin toiseksi korkeimmalla sarjatasolla Superettanissa. Seura on perustettu 6. maaliskuuta 1914. Se on voittanut neljä kertaa Ruotsin mestaruuden ja kerran cup-mestaruuden. 2000-luvulla Halmstadia on valmentanut seuran pitkäaikainen pelaaja ja valmentaja Jan Andersson. Hän jätti tehtävänsä kauden 2009 jälkeen Halmstadin jäätyä Allsvenskanin hännille. Halmstads tränare avgår Joulukuussa 2009 seuran valmennusvastuuseen nimitettiin Lars Jacobsson ja Michael Svensson. Exlandslagsman ny tränare i HBK Joulukuussa 2010 Halmstads BK esitteli Josep Clotet Ruizin uutena valmentajana, miehen sopimus on yksivuotinen. http://www.hbk.se/extra/news/?module_instance=1&id;=7560 Kausi 2011 lähti kuitenkin espanjalaisluotsin alaisuudessa surkeasti käyntiin ja Clotet Ruiz sai heinäkuun alussa 2011 potkut tehtävistään. Halmstad voitti hänen alaisuudessaan vain yhden ottelun. Uudeksi päävalmentajaksi seura palkkasi Jens Gustafssonin. NY HUVUDTRÄNARE FÖR A-LAGET Kauden 2011 päätteeksi Halmstad jäi sarjan viimeiseksi voitettuaan vain kolme ottelua koko kaudella. Näin se putosi Superettaniin pelattuaan pääsarjassa vuodesta 1993 saakka. Halmstad åker ur allsvenskan Visiitti Superettanissa jäi kuitenkin vain yhteen kauteen. Kausina 2013-2014 Halmstad pelasi Allsvenskanissa kohtuullisesti ja onnistui säilyttämään sarjapaikkansa. Kaudella 2015 peliesitykset eivät kuitenkaan enää riittäneet menestykseen ja Jan Jönssonin valmentama HBK putosi kauden jälkeen Superettaniin. Konkari Sjölund Ruotsin mestariksi – suurseurat jäivät nuolemaan näppejään == Saavutuksia == * Ruotsin mestaruus 1976, 1979, 1997, 2000 * Ruotsin Cupin voitto 1995 == Lähteet == == Aiheesta muualla == * Virallinen sivu * Kvastarna , virallinen kannattajien sivu * Himlen är blå, kannattajien sivu Luokka:Halmstadin kunta Luokka:Ruotsalaiset jalkapalloseurat
Adam Nelson

Adam Nelson (s. 7. heinäkuuta 1975 Atlanta, Georgia, Yhdysvallat)) on yhdysvaltalainen kuulantyöntäjä, maailmanmestari ja moninkertainen arvokisamitalisti. Nelson oli uransa aikana saavuttanut peräti viisi arvokisahopeaa, ennen kuin hän voitti MM-kultaa Helsingissä 2005. Ennen sitä häntä kutsuttiin nimellä ikuinen kakkonen. Osakan MM-kisoissa 2007 hän oli jälleen hopealla. Nelsonin ennätys on 22,51 Portlandista vuodelta 2002. Sisäradoilla hän on työntänyt parhaimmillaan 22,40 vuonna 2008. Hänen valmentajanaan toimii Carrie Lane. Toukokuussa 2013 Nelson julistettiin Ateenan vuoden 2004 olympiakisojen kuulantyönnön voittajaksi, kun alkuperäinen voittaja Juri Bilonoh hylättiin takautuvasti dopingin käytön vuoksi. ==Saavutuksia== * Kesäolympialaiset ** Sydney 2000: hopeaa (tulos 21,21) ** Ateena 2004: kultaa (21,16) ** Peking 2008: ei tulosta loppukilpailussa * Yleisurheilun maailmanmestaruuskilpailut ** Edmonton 2001: hopeaa (21,24) ** Pariisi 2003: hopeaa (21,26) ** Helsinki 2005: kultaa (21,73) ** Osaka 2007: hopeaa (21,61) ** Berliini 2009: viides (21,11) ** Daegu 2011: kahdeksas (20,29) * Yleisurheilun sisäratojen maailmanmestaruuskilpailut ** Lissabon 2001: hopeaa (20,72) *Yleisurheilun GP-finaali **Yleisurheilun GP-finaali 2000: toinen (21,66) **Yleisurheilun GP-finaali 2002: voitto (21,34) * IAAF:n yleisurheilufinaali ** IAAF:n yleisurheilufinaali 2004: toinen (20,80) ** IAAF:n yleisurheilufinaali 2005: voitto (21,92) ** IAAF:n yleisurheilufinaali 2007: toinen (20,95) * Muuta ** Pan-Amerikan juniorimestaruus: 1993 ** Nuorten maailmanmestaruus: 1994 (18,34) ** Hyvän tahdon kisat 2001: kultaa (20,91) ** Yleisurheilun maailmancup 2002: voitto (20,80) ** Yhdysvaltain yliopistomestaruus: 1997 ** Yhdysvaltain ulkoratojen mestaruus: 2000, 2002, 2004, 2006 ** Yhdysvaltain sisäratojen mestaruus: 2001, 2002 == Lähteet == Luokka:Yhdysvaltalaiset kuulantyöntäjät Luokka:Yhdysvaltalaiset olympiavoittajat Luokka:Vuonna 1975 syntyneet Luokka:Elävät henkilöt
Sohjana

Sohjana tai Sohjanankoski () on taajama Kiestingin kunnassa Louhen piirin länsiosassa Karjalan tasavallassa Venäjällä. Ennen 2000-luvun kuntauudistusta Sohjana oli itsenäinen kylähallintoalue. == Taajama == Sohjanan kylä sijaitsee Tuoppajärvestä Pääjärveen laskevan Sohjananjoen niskassa, Kiestingistä Pääjärvelle vievän maan- ja rautatien varrella noin 90 kilometriä piirin keskuksesta Louhesta lounaaseen. Taajaman pääelinkeino oli ennen kalanjalostusteollisuus, mutta tehdas on lakkautettu. Taajamassa oli noin 500 asukasta vuonna 2008. == Kylähallintoalue == Entinen Sohjanan kylähallintoalue sijaitsi Louhen piirin länsiosassa Pääjärven itä- ja eteläpuolella. Se rajoittui idässä Kiestingin asutushallintoalueeseen ja lännessä Pääjärven asutushallintoalueeseen. Kylähallintoalueen keskuskylä oli Sohjana. Lisäksi alueeseen kuuluivat (sittemmin lakkautetut) Niskan kylä Pääjärven pohjoisrannalta ja Sohjanan lähistöllä sijaitseva Uusi-Sohjana. ==Lähteet== * Karjalan tasavalta vuonna 1997, Yrityspalvelu Karelski. Jyväskylä 1997. ISBN 952-90-8324-6 ===Viitteet=== Luokka:Louhen piirin asutut paikat
Farmaseuttinen kemia

Farmaseuttinen kemia käsittelee lääkeaineiden ja lääkkeissä käytettävien apuaineiden kemiaa, muun muassa niiden kemiallista rakennetta, valmistusta (synteesi, eristäminen), fysikaalisia ja kemiallisia ominaisuuksia (esimerkiksi liukoisuus, reaktiokyky, hajoaminen, jne), analytiikkaa (yhdisteiden tunnistaminen, pitoisuuden määrittäminen), rakenteen, ominaisuuksien ja lääkevaikutuksen välistä riippuvuutta (niin sanotut rakenne- aktiivisuussuhteet). Lääkeainekemia käsitetään usein farmaseuttisen kemian alatieteeksi tai sen synonyymiksi. Farmaseuttisen kemian alaan kuuluvia tutkimusalueita ovat muun muassa * Lääkekäyttöön soveltuvien biologisesti aktiivisten yhdisteiden eristäminen, puhdistaminen ja karakterisointi luonnonmateriaaleista. * Lääkeaineiden kemiallinen synteesi * Lääkeaineiden osittaissynteesi (semisynteesi) * Lääkeaineiden ja niiden hajoamistuotteiden (metaboliittien) analyyttinen tutkimus lääkevalmisteista ja biologisista näytteistä * Uusien lääkeaineiden ja lääkevalmisteiden kehittäminen tai olemassa olevien lääkevalmisteiden parantaminen * Lääkeaineiden ja apuaineiden tehoon, yhteensopivuuksiin ja turvallisuuteen liittyvät kysymykset ==Aiheesta muualla== * Helsingin yliopisto, farmaseuttisen kemian osasto * Kuopion yliopisto, farmaseuttisen kemian laitos Luokka:Farmasian oppialat Luokka:Kemia
Hammarby IF

Hammarby Idrottsförening, lempinimeltään Bajen, on urheiluseura Ruotsin pääkaupungista Tukholmasta. Sillä on toimintaa useissa erilaisissa urheilujeissa, joista monissa sen joukkueet ovat maan huipputasoa. Hammarby perustettiin soutuseurana vuonna 1889 Tukholman Södermalmilla nimellä Hammarby Roddförening. Nykyisen nimensä se otti käyttöön vuonna 1897, kun valikoima laajeni myös muihin urheilulajeihin. ==Lajijaostot== *Jääpallo: Hammarby IF Bandyförening *Petankki: Hammarby IF Boule *Keilailu: Hammarby IF Bowling *Nyrkkeily: Hammarby IF Boxning *Miesten jalkapallo: Hammarby IF Fotboll *Futsal: Hammarby IF Futsal *Naisten jalkapallo: Hammarby IF Damfotboll *Yleisurheilu: Hammarby IF Friidrott *Maalipallo: Hammarby IF Goalball *Käsipallo: Hammarby IF Handboll *Salibandy: Hammarby IF Innebandy *Jääkiekko: Hammarby Hockey *Suunnistus: Hammarby IF Orientering *Soutu: Hammarby IF Rodd *Rugby: Hammarby IF Rugby *Speedway: Bajen Speedway ==Kannattajatoiminta== Hammarby on varsin iso seura ja sillä on myös hyvin laajaa kannattajatoimintaa useiden erilaisten kannattajayhdistysten ja -ryhmien muodossa. Kannattajaryhmiä ovat muun muassa Sällskapet Hammarbyveteranerna, Sällskapet Hammarby 54, Bajen Fans, Bara Bajare ja Ultra Boys. ==Aiheesta muualla== * Virallinen sivu * Bajen Fans, virallinen kannattajien sivu * Ultra Boys , kannattajien sivu Luokka:Ruotsalaiset urheiluseurat Luokka:Tukholman urheilu Luokka:Vuonna 1889 perustetut urheiluseurat
Reko

Reko on suomalainen lyhentymä kreikkalaisperäisestä nimestä Gregorius, joka merkitsee 'valpasta'. Nimi on ollut käytössä jo keskiajalta lähtien ja se esiintyi Kansanvalistusseuran almanakassa vuonna 1883. Suomen almanakassa Reko oli 1929–1949, ja uudelleen vuodesta 1964 nykyisellä paikallaan. Reko koettiin hankalasti taivutettavaksi nimeksi ja siksi siitä muovattiin uusi nimi, Reijo.Anne Saarikalle, Johanna Suomalainen: Etunimet, artikkeli Reijo Vuoden 2019 loppuun mennessä Digi- ja väestötietoviraston tietojen mukaan noin 680 miestä on saanut nimekseen Reko. Nimi on hieman kasvattanut suosiotaan 2000-luvulla.Anne Saarikalle, Johanna Suomalainen: Etunimet, artikkeli Reko ==Tunnettuja Rekoja== * Reko Aho (s. 1984), rumpali * Reko Lundán (1969–2006), kirjailija ja teatteriohjaaja * Reko Paulo (1891–1957), ravintoloitsija ja liikemies * Reko Tornberg (s. 1995), jääkiekkoilija ==Kuvitteellisia Rekoja== * Reko, hahmo Kultainen salama -kirjoissa. == Lähteet == * * === Viitteet === Luokka:Etunimet
Natalja Nazarova

Natalja Viktorovna Nazarova (, s. 26. toukokuuta 1979) on venäläinen juoksija, joka on keskittynyt 400 metrin matkalle. Vuonna 1998 Nazarova voitti nuorten MM-kisoissa Annecyssa 400 metrillä kultaa ja pitkässä viestissä hopeaa. 1999 hän voitti Venäjän pitkän viestin joukkueessa maailmanmestaruuden sekä Maebashin MM-hallikisoissa että Sevillan ulkoratojen MM-kisoissa. Vuonna 2000 hän saavutti Gentin EM-hallikisoissa 400 metrillä hopeaa samoin kuin maansa ulkoratojen mestaruuskisoissa. Sydneyn olympialaisissa 2000 hän saavutti pronssia 4×400 metrin viestijuoksussa juostuaan Venäjän joukkueessa alkuerässä.Kansainvälisen olympiakomitean tietokanta Kaksi vuotta myöhemmin hän voitti ensimmäisen Venäjän mestaruutensa. Vuonna 2003 hän voitti maansa mestaruuden sekä sisä- että ulkoradoilla. Lisäksi hän voitti Birminghamin MM- hallikisoissa kultaa sekä 400 metrin henkilökohtaisesta kilpailusta että viestistä. Pariisin MM-kisoissa hän juoksi Venäjän hopeaa saavuttaneessa viestijoukkueessa. Budapestin MM-hallikisoissa vuonna 2004 hän uusi sekä henkilökohtaisen että viestimestaruuden, joista jälkimmäisessä Venäjän joukkue juoksi silloisen ME-ajan 3.23,88. Samana vuonna hän voitti jälleen maansa mestaruuden sekä hallissa että ulkoradoilla. Ateenan olympialaisissa 2004 hän juoksi kahdeksanneksi 400 metrillä ja saavutti hopeaa pitkässä viestissä juostuaan jälleen Venäjän joukkueessa alkuerässä. Moskovan MM-hallikisoissa 2006 Nazarova voitti jälleen pitkän viestin hallimaailmanmestaruuden. Valencian MM-hallikisoissa 2008 hän sijoittui hopealle 400 metrin kilpailuissa ja voitti Venäjän joukkueessa pitkän viestin maailmanmestaruuden. Berliinin MM-kilpailuissa 2009 hän sai pronssia 4 × 400 metrin viestissä juostuaan alkuerissä Venäjän joukkueessa. Dohan sisäratojen MM-kisoissa 2010 hän voitti hopeaa 4×400 metrin viestissä.Doha 2010 – Naisten 4×400 metrin viestin tulokset, IAAF ==Henkilökohtaiset ennätykset== ;Ulkoradat *200 m 23,01 (1999) *400 m 49,65 (2004) ;Sisäradat *200 m 23,10 (1999) *400 m 49,68 (2004) ==Lähteet== * ===Viitteet=== Luokka:Venäläiset pikajuoksijat Luokka:Venäläiset olympiamitalistit Luokka:Vuonna 1979 syntyneet Luokka:Elävät henkilöt
Tristania

Tristania oli norjalainen metallimusiikin yhtye. Yhtyeen tyylilajeja olivat goottimetalli ja sinfoninen goottimetalli. == Historia == Yhtyeen perustivat vuoden 1996 lopussa Morten Veland, Einar Moen ja Kenneth Olssen. Myöhemmin yhtyeeseen liittyivät Anders Hoyvik Hidle, Vibeke Stene ja Rune Osterhus. Yhtyeen ensimmäinen EP-levy Tristania julkaistiin toukokuussa 1997. Samana vuonna julkaistiin myös yhtyeen ensimmäinen täysimittainen albumi Widow's Weeds. Vuonna 1998 yhtye julkaisi singlen nimeltä Angina ja albumin Beyond The Veil. Morten Veland lähti pian albumin julkaisun jälkeen "musiikillisten ja sosiaalisten eroavaisuuksien" vuoksi ja perusti Sirenian. Vibeke Stene jätti yhtyeen henkilökohtaisista syistä 27. helmikuuta 2007. Lokakuun 19. 2007 uudeksi laulajattareksi ilmoitettiin sardinialainen Mariangela "Mary" Demurtas (ex Reel fiction, Alight). Myöhemmin samana vuonna kiertueilla soittanut kitaristi Svein Terje Solvang liittyi yhtyeeseen. Solvang ja Østerhus lähtivät bändistä vuonna 2008. Uudeksi basistiksi liittyi Ole Vistnes ja kitaristiksi Gyri Losnegaard. 2009 Østen Bergøy ilmoitti tyttöystävänsä olevan raskaana ja jäävänsä tauolle keikkailusta keskittyäkseen hoitamaan lapsia. Bergøyta tuuraamaan valittiin mm. Green Carnationin sekä Trail of Tearsin laulajana aiemmin tunnettu Kjetil Nordhus. Vuonna 2010 Tristania ilmoitti, että kuudes studioalbumi Rubicon julkaistaisiin saman vuoden elokuussa. Samalla yhtyeen levy-yhtiön sivuilla kerrottiin Bergøyn päättäneen siirtyä lopullisesti syrjään lastensa vuoksi, joten Nordhusista tuli yhtyeen virallinen laulaja. Bergøy esiintyy kuitenkin vierailevana laulajana uudella albumilla Rubiconilla. On vielä epäselvää, tuleeko hän olemaan mukana seuraavilla albumeilla. Syyskuussa 2022 yhtye ilmoitti lopettavansa toimintansa. == Jäsenet == *Tarald Lie - rummut *Anders Hoyvik Hidle - kitara *Einar Moen - syntetisaattorit ja koskettimet *Ole Vistnes - basso *Kjetil Nordhus - laulu *Gyri Smørdal Losnegaard - kitara *Mariangela "Mary" Demurtas - laulu ===Entiset jäsenet=== *Østen Bergøy - laulu *Kenneth Olsson - rummut *Svein Terje Solvang kitara *Rune Østerhus basso *Morten Veland - laulu, kitara (lähti uuteen yhtyeeseen, Sireniaan). *Kjetil Ingebrethsen - örinä (lähti huhtikuussa 2006) *Vibeke Stene - laulu (lähti helmikuussa 2007) ==Julkaisut== * Tristania [MCD] (1997) * Widow's Weeds (1998) * Angina [EP] (1999) * Beyond The Veil (1999) * World of Glass (2001) * Ashes (2005) * Illumination (2007) * Rubicon (2010) * Darkest White (2013) == Lähteet == * Napalm Records === Viitteet === == Aiheesta muualla == * * *Viralliset kotisivut Luokka:Norjalaiset goottimetalliyhtyeet Luokka:Norjalaiset sinfoniset metalliyhtyeet
Risto Tainio

Risto Tainio tarkoittaa seuraavia tunnettuja henkilöitä: *Risto Tainio (1927–2005), Hämeen läänin maaherra *Risto Tainio, kauppatieteiden professori.
Risto Tainio (professori)

Risto Tainio on Johtamisen laitoksen professori ja ollut Helsingin kauppakorkeakoulun vararehtoriAkateeminen yrittäjäkoulu. Hän on koulutukseltaan kauppatieteiden tohtori. Hänen erityisosaamisalaansa on liikkeenjohto ja yleensä johtamiskulttuuri. Hän on perehtynyt niin ikään rahoitukseen. Vuonna 1984 hän sai yhdessä tohtori Timo Santalaisen kanssa arvostetun Douglas McGregor Memorial Award -palkinnon. == Lähteet == Luokka:Suomalaiset kauppatieteilijät Luokka:Helsingin kauppakorkeakoulun professorit Luokka:Syntymävuosi puuttuu Luokka:Elävät henkilöt Luokka:Suomalaiset professorit
Lääkeainekemia

Lääkeainekemia () on kemiaan pohjautuva tieteenala, jonka tutkimuskohteena on lääkkeen vaikuttava aine eli lääkeaine. Lääkeainekemia on hyvin poikkitieteellinen tieteenala, jossa kemiaan yhdistyy farmaseuttisia, biologisia ja lääketieteellisiä näkökulmia. Lääkeainekemia sisältää biologisesti aktiivisten yhdisteiden tunnistamisen, valmistamisen (kemiallisen synteesin) ja lääkekehityksen. Lääkeainekemiaan katsotaan myös kuuluvan lääkeaineen biologisen aktiivisuuden ja rakenne-aktiivisuussuhteiden, lääkeainemetabolian sekä lääkeaineen kemiallisen pysyvyyden ja reaktiivisuuden tutkimisen. Lääkeainekemiassa orgaaninen kemia yhdistyy biokemiaan, laskennalliseen kemiaan, farmakologiaan, farmakognosiaan, molekyylibiologiaan, molekyylimallinnukseen sekä fysikaaliseen kemiaan. Lääkeainekemia käsitetään farmaseuttisen kemian synonyymiksi tai sen alatieteeksi. == Aiheesta muualla == * Helsingin yliopisto: Farmaseuttisen kemian osasto * Kuopion yliopisto: Farmasian laitos * Master's Degree Programme for Research Chemists * Journal of Medicinal Chemistry *
Hammarby IF Fotboll

Hammarby IF Fotboll on tukholmalaisen Hammarby IF -urheiluseuran miesten jalkapallotoimintaa harjoittava jaosto. Joukkue pelaa Ruotsin korkeimmalla sarjatasolla Allsvenskanissa. Se perustettiin vuonna 1915, kun joukkue yhdistyi Klara SK:n, ja vuonna 1918 Johanneshovs IF:n kanssa. Joukkue tunnetaan myös lempinimellä Bajen. Ensimmäisen Ruotsin mestaruutensa se voitti vuonna 2001. Historiansa aikana Hammarbylle on ollut ominaista ns. jojo-liike sarjatasojen välillä. Anschutz Entertainment Group omistaa 49 % joukkueesta. "Bajen" on perinteisesti tunnettu pääkaupungin työväenluokkaisten joukkueena. Joukkueen paikallisvastustajat ovat AIK sekä Djurgårdens IF. Kesällä 2013 joukkue muutti yhdessä Djurgårdenin kanssa uudelle Tele2 Arenalle johon mahtuu jalkapallo-otteluissa 33 000 katsojaa. Kannattajien keskuudessa stadion kuitenkin tunnetaan nimellä Nya Söderstadion. Ennen tätä joukkue pelasi läheisellä Söderstadionilla. Joukkueella on virallinen kannattajaryhmä myös suomessa, Bajen Fans Finland. == Ennätyksiä == * eniten Allsvenskan-otteluita: Kenneth "Kenta" Ohlsson, 333 * eniten maaleja: Billy Ohlsson, 128, joista 94 Allsvenskanissa * yleisöennätys: 35 929 katsojaa Lidingönia vastaan Råsundalla 14. syyskuuta 1941 == Joukkue kaudella 2020 == === Maalivahdit === * David Ousted * 25 Davor Blazevic === Puolustajat === * 13 Mads Fenger * 21 Oscar Krusnell * 2 Simon Sandberg * 3 Dennis Widgren * 5 David Fällman * 28 Jean Carlos De Brito * 15 Hjalmar Ekdal * 4 Richard Magyar === Keskikenttäpelaajat === * 8 Jeppe Andersen * Abbe Khalili * 6 Serge-Junior Martinsson Ngouali * 22 Muamer Tankovic * 11 Vladimir Rodic * Darijan Bojanic * 17 Tim Söderström * 20 Abdul Halik-Hudu * Alexander Kacaniklic === Hyökkääjät === * 7 Imad Khalili * 23 Aron Johannsson * 9 Paulinho * Gustav Ludwigson * Filston Mawana == Entisiä pelaajia == * Charlie Davies * Sebastián Eguren * Joakim Jensen * Antti Pohja * Rami Shaaban * Lennart Skoglund * Sören Åkeby * Kennedy Bakircioglu == Entisiä valmentajia == * Jakob Michelsen (2017) * Nanne Bergstrand (2014–2016) * Gregg Berhalter (2012–2016) * Tony Gustavsson (2006–2009) * Anders Linderoth (2002–2006) * Sören Cratz (1999–2001) * Hans Backe (1987–1988) == Lähteet == == Aiheesta muualla == * Virallinen sivu * Bajen Fans, virallinen kannattajien sivu * Söderstadion, kannattajien sivu * Ultra Boys , kannattajien sivu Luokka:Tukholman urheilu Luokka:Ruotsalaiset jalkapalloseurat
Tedino

Tedino (; ) on maaseututaajama Karjalan tasavallan Louhen piirin Malinavaaran kunnassa Venäjällä. Se sijaitsee Djadinojärven rannallaGeneralnyi plan, s. 16. 28 kilometriä Malinavaarasta luoteeseen. Taajamassa on 300 asukasta (vuonna 2010)Generalnyi plan, s. 41.. Tedino on yksi Tšuupan kaivoshallinnon yhteyteen 1930-luvulla syntyneistä työläisasutuksista. Sen lähistöllä hyödynnettiin kiille- ja kvartsiesiintymiä. Taajama kuului aluksi Mustajoen kyläneuvostoon ja muodosti myöhemmin oman kylähallintoalueensa. Entinen kylähallintoalue rajoittui lännessä ja pohjoisessa Murmanskin alueeseen, idässä Vienanmeren Kantalahteen sekä etelässä Tšuupan ja Tškalovskin asutushallintoalueisiin. Vuonna 1987 alueella oli noin 1 200 asukasta. Taajamassa oli noin 600 asukasta vuonna 1996. Nykyään kaivostoiminta on loppunut, mutta sen jätteistä tuotetaan yhä kiillettä. Lähistöllä sijaitsee hiekka- ja soralouhosGeneralnyi plan, s. 56.. Taajaman ohi kulkee Pietarin ja Murmanskin välinen valtatie M18 sekä Muurmannin rata, jolla on Napapiirin rautatieasema. Palveluihin kuuluvat kulttuuritalo, lääkintäasema, posti ja kauppaGeneralnyi plan, s. 16, 47.. Murmanskin valtatien tienhaarassa toimii kahvilaGeneralnyi plan, s. 48.. ==Lähteet== * ===Viitteet=== Luokka:Louhen piirin asutut paikat
Fokker F.VII

Fokker F.VII, kolmimoottorisen muunnoksen mukaisesti Fokker Trimotor, oli Anthony Fokkerin suunnittelema ja Fokker-lentokoneyhtiön rakentama 1920-luvulta peräisin oleva matkustajalentokone. Prototyyppi lensi ensilentonsa 11. huhtikuuta 1924, ja se oli varustettu 360 hv:n Rolls-Royce Eagle -moottorilla. Kone oli teräsputkirunkoinen, puusiipinen ylätaso, ja perustui edeltäjiensä F.II - F.VI -malleihin. 1925 esiteltiin F.VIIa, jossa siiven muotoilua ja laskutelineen rakennetta oli parannettu ja voimalaitteena oli 480-hevosvoimainen Bristol Jupiter. F.VIIa-mallia valmistettiin yhteensä 42 kappaletta. F.VII:stä kehitettiin myös 3-moottoriset muunnokset F.VIIa/3M ja F.VIIb/3M, joita usea lisenssivalmistaja valmisti yhteensä 114 kappaletta. Tämä kolmimoottorinen malli oli tunnetuin aikansa Fokker-koneista, ja sitä kutsuttiin yleisesti Fokker Trimotoriksi. Malli hallitsi Euroopan markkinoita, kunnes Saksan ja Yhdysvaltojen kokometalliset matkustajakoneet tulivat markkinoille 1930-luvun puolivälissä. Vastaavia koneita olivat esimerkiksi Boeing 247, Douglas DC-2 ja Yhdysvaltojen armeijan Atlantic C-2. Charles Kingsford Smith lensi Fokker F.VIIb-3M-koneella ensimmäisenä Tyynenmeren yli. Fokker F.VII -konetta käytettiin sotilastoimissa Espanjassa, Hollannissa, Jugoslaviassa, Puolassa, Tšekkoslovakiassa, Suomessa ja Yhdysvalloissa. ==Ford Trimotor== Yhdysvaltoihin Fokker ei saanut myydä konetta suoraan, vaan autoyhtiö Ford rakensi Fokker Trimotoria lisenssillä Ford Trimotor -nimisenä. ==Käyttö Suomessa== Tanskan Punaisen Ristin keräämillä varoilla hankittiin vuonna 1941 Suomen ilmavoimille yksi yksimoottorinen Fokker F.VIIa -kone tunnukseltaan OY-DEV, valmistusnumeroltaan 4990. Kone lennettiin Suomeen 28. lokakuuta 1941. Kone sai tunnuksen FE-2, ja se oli käytössä Lentolaivue 16:lla ja 6:lla muun muassa ambulanssikoneena. Kone luovutettiin Lentovarikolle 21. kesäkuuta 1943 huonon kunnon takia ja poistettiin luetteloista 9. elokuuta 1943. FE-2:n kokonaislentoajaksi tuli 4 510 tuntia, josta ilmavoimissa 102 tuntia. Puolan valtion lentokoneyhtiön LOT:in liikennekone SP-AOE, Fokker F.VIIb-3m, meni nokan kautta ympäri Malmin lentoasemalla ilman pahempia henkilövahinkoja 12. tammikuuta 1938, ja se oli Malmin ensimmäinen lento- onnettomuus. == Tekniset tiedot (Fokker F.VIIa FE-2)== ==Lähteet== * * Jukka Raunio, SP-AOE 12.1.1938, Suomen Ilmailuhistoriallinen Lehti 1/1996, . ===Viitteet=== ==Aiheesta muualla== *Fokker F.VIIa *Fokker F.VIIb-3m F.07 Luokka:Alankomaalaiset matkustajalentokoneet Luokka:1920-luvun matkustajalentokoneet
George Tupou II

George Tupou II (18. kesäkuuta 1874, Neiafu – 5. huhtikuuta 1918, Nukuʻalofa) oli Tongan kuningas vuodesta 1893 kuolemaansa saakka. Hänen kruunajaisensa olivat Nukuʻalofassa 17. maaliskuuta 1893. Tupoun edeltäjä oli hänen isoisänsä George Tupou I. Tongasta tuli Ison-Britannian protektoraatti George Tupou II:n hallituskaudella. ==Lähteet== == Aiheesta muualla == Luokka:Tongan hallitsijat Luokka:Vuonna 1874 syntyneet Luokka:Vuonna 1918 kuolleet
Tškalovski

Tškalovski () on taajama Karjalan tasavallan Louhen piirin Plotinan kunnassa Venäjällä. Se sijaitsee Vienanmeren Tšuupanlahden rannalla 13 kilometriä Plotinan taajamasta pohjoiseen. Taajamassa on 95 asukasta (vuonna 2012)Generalnyi plan, s. 4.. Paikkakunta on perustettu vuonna 1929 pegmatiitti-, kiille- ja rakennuskivikaivosten asutukseksi. Aluksi sen nimenä oli Samoilovitši. Vuonna 1939 taajama nimettiin lentäjäsankari Valeri Tškalovin mukaan. Vuosina 1969–1991 Tškalovskilla oli kaupunkimaisen taajaman status. Vuonna 1970 siellä oli 485, vuonna 1979 397 ja vuonna 1989 301 asukasta. Tškalovskin kautta kulkee Tšuupan ja Plotinan välinen maantie. Sieltä on linja-autoyhteys molempiin taajamiin. Tšuupanlahden rannalla on laivalaituri.Generalnyi plan, s. 18–19. Seudun kaivostoiminta on lakannut lähes kokonaan. Tškalovskin lähistöllä louhitaan rakennuskiveäGeneralnyi plan, s. 25.. Palveluihin kuuluu lääkintäasema, kulttuuritalo ja kauppaGeneralnyi plan, s. 19–20.. Taajamassa toimii sukelluskeskus Nereis hotelleineen. ==Lähteet== * ===Viitteet=== Luokka:Louhen piirin asutut paikat
Nuijamaan raja-asema

Nuijamaan raja-asema eli Nuijamaa–Brusnitšnoje () on kansainvälinen, ympäri vuorokauden auki oleva rajanylityspaikka Suomen kaakkoisrajalla Nuijamaan entisessä kunnassa, joka nykyisin kuuluu Lappeenrantaan. Raja-asema avattiin Suomen ja Neuvostoliiton välille 1975. Brusnitšnoje on Nuijamaan kansainvälisen rajanylityspaikan venäläisen vastapuolen nimi (). Matkustajamäärältään Nuijamaan rajanylityspaikka oli vuonna 2012 Suomen itärajan toiseksi vilkkain ylityspaikka Vaalimaan raja-aseman jälkeen. Nuijamaan rajanylityspaikalla tehtiin vuonna 2012 yhteensä 3 381 843 matkustajien rajatarkastusta. Raja-asema sijaitsee Lappeenrannan ja Viipurin välissä Saimaan kanavan rannalla. Nuijamaan rajanylityspaikka suljettiin 24.11.2023 klo 00.00 alkaen valtioneuvoston päätöksellä. Kansainvälisen suojelun hakeminen keskitettiin Raja-Joosepin rajanylityspaikalle. Päätös on voimassa 23.12.2023 asti. Rajanylityspaikkojen alueille ja niiden sivustoille oli rakennettu esteaitaa. Rajojen valvontaa tehostettiin Kaakkois-Suomen rajavartioston valvomalla rajaosuudella jalka- ja ajoneuvopartioinnilla, teknisellä valvonnalla, sekä miehitetyllä ja miehittämättömällä lentotoiminnalla. ==Lähteet== ==Aiheesta muualla== *Nuijamaan rajanylityspaikka (rajaliikenne.fi) *Toimintaohje Nuijamaan rajanylityspaikalla (rajaliikenne.fi) *Jonotustilanne Suomen kaakkoisrajalla (rajaliikenne.fi) *eKarjala : Nuijamaan vanha kartta Luokka:Suomen rajavartiolaitos Luokka:Suomen tulli Luokka:Viipurin piiri (Leningradin alue) Luokka:Lappeenrannan liikenne Luokka:Suomen ja Venäjän raja Luokka:Nuijamaa Luokka:Rajanylityspaikat
Aku Ankka -klassikot

Aku Ankka -klassikot on viisiosainen albumisarja 1970-luvun alusta. Albumeita alettiin tehdä Italiassa vastauksena suositulle ranskalais-belgialaiselle albumisarjakuvalle kuten Asterixille ja Tintille. Kolmeriviset tarinat muutettiin nelirivisiksi, mikä näkyy usein sivujen rakenteessa. Oikea lukujärjestys on paikoin täytynyt ilmaista nuolilla. Alkuperäisiä albumeita ilmestyi seitsemän, mutta suomeksi niitä julkaistiin vain viisi kappaletta. Suomentamatta jäivät mukaelmat Danten Jumalaisesta näytelmästä (Mikin Inferno), ja Goethen Faustista. Sarjan kaikkiin albumeihin maalasi kansikuvat Giovan Battista Carpi. ==Sarjassa ilmestyneet== # Aku Ankka ja kolme muskettisoturia (Alexandre Dumas: Kolme muskettisoturia) Käsikirjoitus Guido Martina, piirrokset Pier Lorenzo de Vita. 2. Kaksi vuotta myöhemmin, piirrokset Luciano Bottaro. 1972. # Aku Ankka ja Monte Criston kreivi 1. (Alexandre Dumas: Monte Criston kreivi) Käsikirjoitus Guido Martina, piirrokset Luciano Bottaro 2. (Washington Irving: Rip van Winkle) piirrokset Paul Murry. 1973. # Aku Ankka, surullisen hahmon ritari (Cervantes: Don Quijote) Käsikirjoitus Guido Martina, piirrokset Pier Lorenzo de Vita. 1973. # Aku Ankka maurien maassa, Tarasconin Tartarin - Sevillan parturi 1. (Alphonse Daudet: Tarasconin Tartarin) Käsikirjoitus Guido Martina, piirrokset Luciano Bottaro 2. Pierre Beaumarchais: Sevillan parturi) Käsikirjoitus Gian Giacomo Dalmasso, piirrokset Pier Lorenzo de Vita. 1974. # Aku Ankka ja Apulian kuningas (Andrea de Barberini: Guerin Meschino) Käsikirjoitus Guido Martina, piirrokset Pier Lorenzo de Vita. 1975 ==Aiheesta muualla== *Inducks- tietokannassa * Kansikuvat Luokka:Aku Ankka -sarjakuvakirjat ja -lehdet‎
Mayte Martínez

María Teresa ”Mayte” Martínez Jiménez (s. 17. toukokuuta 1976 Valladolid) on espanjalainen 800 metrin juoksija. Martínezin suurimmat saavutukset ovat MM- pronssi ja EM-hopea sekä sisä- että ulkoradoilta. Ulkoratojen EM-hopeaa hän sai Münchenissä 2002 ja sisäratojen EM-hopeaa Madridissa 2005. Sisäratojen MM- pronssia hän sai Birminghamissa 2003 ja ulkoratojen MM-pronssia Osakassa 2007. Espanjan mestaruuden Martínez voitti ulkoradoilla 400 metrin juoksussa vuonna 2010 ja 800 metrin juoksussa vuosina 2000–2002, 2004–2007 ja 2009 sekä sisäradoilla 800 metrillä vuosina 2001–2008. Espanjan ennätystä hän paransi ulkoradoilla kerran 1 000 metrin juoksussa ja sisäradoilla viidesti 800 metrin juoksussa ja kerran 1 000 metrin juoksussa. ==Saavutuksia== * 2001 maailmanmestaruuskilpailut: 7. sija * 2002 EM-hallikisat: 4. sija * 2002 EM- kisat: hopeaa * 2003 hallimaailmanmestaruuskilpailut: pronssia * 2005 EM- hallikisat: hopeaa * 2005 maailmanmestaruuskilpailut: 5. sija * 2006 EM-kisat: 7. sija * 2007 EM-hallikisat: 5. sija (1 500 m) * 2007 maailmanmestaruuskilpailut: pronssia * 2008 hallimaailmanmestaruuskilpailut: 4. sija * 2009 maailmanmestaruuskilpailut: 7. sija * 2010 EM-kisat: 7. sija ==Lähteet== * * Luokka:Espanjalaiset keskimatkojen juoksijat Luokka:Vuonna 1976 syntyneet Luokka:Elävät henkilöt
Enkijärvi

Enkijärvi eli Jenkijärvi (; ) on maaseututaajama Karjalan tasavallan Louhen piirin Ambarnyin kunnassa. Se sijaitsee samannimisen järven rannalla 15 kilometriä Ambarnyista kaakkoon. Taajamassa on 537 asukasta (vuonna 2013)Generalnyi plan, s. 11.. ==Historia== Paikkakunta on syntynyt Muurmannin rataa rakennettaessa vuonna 1916. 1920- ja 1930-luvuilla se kuului etupäässä karjalaisten ja venäläisten asuttamaan Pilsjärven kyläneuvostoon. 1950-luvulla Enkijärvi lähikylineen ja asutuksineen muodosti kyläneuvoston ja myöhemmin kylähallintoalueen, jossa vuonna 1987 oli noin tuhat asukasta. Nykyään Pilsjärvi, Ylä- ja Ala-Kuusamojärvi (Verhneje ja Nižneje Kumozero), Jolomonen (Jelmanga), Kakara (Gagarskaja), Sarviniemi (Buldyrskaja), Venkijärvi (Vangozero) ja kaikki muut lähiseudun entiset karjalaiskylät ja metsätyöläisasutukset ovat autioina. ==Liikenne, talous ja palvelut== Taajaman kautta kulkee Pietarin ja Murmanskin välinen rautatie sekä M18-valtatieltä Kriitinään haarautuva tie. Rautatieasemalla pysähtyvät Vienan Kemin ja Louhen välillä liikennöivät paikallisjunat. Asemalta on linja-autoyhteys Kalkalahteen muutaman kerran viikossa.Generalnyi plan, s. 54–55. Enkijärvellä toimii metsänhoitoalueen konttoriGeneralnyi plan, s. 37.. Lähistöllä on amfiboliittilouhosGeneralnyi plan, s. 49.. Palveluihin kuuluvat lastentarha, keskikoulu, kulttuuritalo, kirjasto, lääkintäasema, posti ja neljä kauppaa. Taajamassa on tsasouna.Generalnyi plan, s. 14, 48. ==Kyläkuva, nähtävyydet ja matkailu== Säännölliseen asemakaavaan rakennettu Enkijärven taajama koostuu matalista asuintaloista. Pohjoisosassa on vesijohto ja keskuslämmitys. Keskustan seitsemän asuintaloa ja koulu on yhdistetty viemäriverkkoon, jolla ei ole toimivaa puhdistuslaitosta.Generalnyi plan, s. 13–14, 70. Lähistöllä on kivikautisia asuinpaikkoja. Historiallisiin kohteisiin kuuluu toisen maailmansodan aikana menehtyneen lentäjän hauta.Generalnyi plan, s. 59. Taajamassa on pieni retkeilymaja, joka tarjoaa palvelujaan kalastajille ja metsästäjilleGeneralnyi plan, s. 39.. ==Lähteet== * ===Viitteet=== Luokka:Louhen piirin asutut paikat
Tomu Sione

Tomu Sione (17. marraskuuta 1941 – 2016) oli tuvalulainen poliitikko. Hän toimi maansa neljäntenä kenraalikuvernöörinä vuosina 1993–1994. Hänen edeltäjänsä oli Toaripi Lauti ja seuraajansa Tulaga Manuella. Vuonna 1994 Sione palasi parlamenttiin, jossa hän toimi puhemiehenä. ==Lähteet== Luokka:Tuvalun kenraalikuvernöörit Luokka:Vuonna 1941 syntyneet Luokka:Vuonna 2016 kuolleet
Jousia

Jousia on suomalainen miehen etunimi. Jousia muodostettiin jousi-sanasta, jäljitellen keskiaikaisia ia-loppuisia nimiä (esimerkiksi Kaipia, Nousia). Jousi (joutsi) on ollut tavallinen jälkiosa vanhoissa, erityisesti hämäläisalueilla käytetyissä nimissä. Nimi on ollut almanakassa vuodesta 1929 lähtien ja pysynyt suhteellisen harvinaisena. Vuoden 2019 loppuun mennessä Digi- ja väestötietoviraston tietojen mukaan Jousia-nimen on saanut 169 miestä ja alle 15 naista. == Lähteet == * * === Viitteet === Luokka:Etunimet
Helsingborgs IF

Helsingborgs Idrottsförening on jalkapalloseura Helsingborgista, Ruotsista. Se pelaa kaudella 2022 maan korkeimmalla sarjatasolla Allsvenskanissa. Helsingborg on perinteinen jalkapalloseura. Se on perustettu vuonna 1907, ja se oli Allsvenskanissa mukana jo sarjan perustamisvuonna 1924. Joukkue on historiansa aikana pelannut Allsvenskanissa 54 kautta. Viimeksi se nousi ylimmälle sarjatasolle vuonna 1993. Ruotsin mestaruuksia se on historiansa aikana voittanut seitsemän ja cup-mestaruuksia viisi ja on voittanut Ruotsin supercupin kerran. == Saavutuksia == * Allsvenskanin mestaruus 1928–29, 1929–30, 1932–33, 1933–34, 1940–41, 1999, 2011 * Ruotsin Cupin voitto 1941, 1998, 2006, 2010, 2011 * Ruotsin supercup 2011 * Superettan: 2018 == Seuraennätyksiä == *Eniten Allsvenskan-otteluita: Kalle Svensson, 349 (1944–1962) *Enitien Allsvenskan-maaleja: Knut Kroon, 141 (1925–1942) *Yleisöennätys: 26 154 Malmötä vastaan vuonna 1954 == Entisiä päävalmentajia == * Åge Hareide * Conny Karlsson * Jörgen Lennartsson * Per-Ola Ljung == Lähteet == == Aiheesta muualla == * Virallinen sivu * Kärnan, virallinen kannattajien sivu * HIF E-zine, kannattajien sivu Luokka:Ruotsalaiset jalkapalloseurat Luokka:Helsingborgin kunta
Taolaiset jumalat

Taolaisilla jumalilla on taolaisessa uskonnossa keisarillisen Kiinan järjestelmästä periytynyt hierarkia.Palmer 1998, s. 144, 148. Jumalten hierarkian huipulla on Jadekeisari. Hänet nähdään kolminaisuutena: alkujen alun taivaallinen viisas, Daon ylläpitävä ja suojeleva henki, sekä Taivaallinen viisas Jadeaamunkoitto, joka edustaa tulevaisuuden ja Tien elementtejä. Tämän alkujen alun lisäksi kolminaisuuteen käsitetään joskus myös filosofi Laozi ja Keltainen keisari.Palmer 1998, s. 148. Jadekeisari ei ole kaikkivaltias jumala, vaikka hänen vastuullaan onkin kaikki olemassaoleva, niin aineellinen kuin henkinenkin. Aina hän ei kuitenkaan saa tahtoaan läpi, vaan joutuu turvautumaan apuvoimiinsa. Jadekeisarin taivaan hovissa on myös kokonainen byrokratia lukuisine ministeriöineen, kuten ukkosen ja tuulen, sodan, varallisuuden ja kirjallisuuden ministeriöt. Ministeriöiden alapuolella on se hierarkia, joka vallitsee maan päällä ja vesissä. Niitä hallitsevat Itäisen huipun suuri keisari sekä lohikäärmekuninkaat. Suuren keisarin alla on vielä joukko paikallisia jumaluuksia, jotka ovat yleensä todellisia historiallisia hahmoja.Palmer 1998, s. 149–152. Yksi suosituimmista jumaluuksista on sotajumala Guandi, oikeassa elämässään Guanyu, 200-luvulla elänyt sotilas, joka julistettiin jumalaksi 1594.Palmer 1998, s. 155. Kuoleman jälkeisessä maailmassa on kymmenen helvetin kuningasta.Palmer 1998, s. 147, 156. Lisäksi taolaisuudessa on kolme onnellisuuden jumalaa, joiden hahmot esiintyvät useimmissa kiinalaisissa kodeissa, ravintoloissa, työpaikoilla ja lomapaikoissa. Heidän palvontansa uskotaan tuovan onnea.Palmer 1998, s. 159–160. Varhaisessa taolaisuudessa vuoden 100 jaa. tienoilla Laozia palvottiin kosmisena jumaluutena, ja sata vuotta myöhemmin häntä pidettiin jo ensimmäisenä ihmisenä, joka antoi Maapallolle fyysisen elämän.Palmer 1998, s. 91–93. Varsinaisesti taolaisissa jumalissa on kyse alkuperäisen idean tulkinnasta eikä itse Tien perusajatuksena ole jumaluskonto vaan maailmanselitys. Jumaluuden itselleen ottaneet keisarit ovat käyttäneet mieluummin hallintoon ja yhteiskuntaan keskittyvää kungfutsea kuin taoa, koska kansaa on ollut vaikea saada kansaa ymmärtämään tietä menettelytapana, jolla sitä voi hallita ja jolla voi jakaa ihmisten teot hyviin ja pahoihin. == Lähteet == * ===Viitteet=== Jumalat Luokka:Jumalat kulttuureittain
Makrofagi

Makrofagit (kr. makrofagos, ’suursyömäri’) ovat elimistön syöjäsoluja, jotka syövät vieraiksi tunnistettuja mikrobeja ja vierasaineita. Lisäksi ne siivoavat pois ikääntyneitä ja kuolleita soluja sekä kudosjätteitä. Makrofageja päivystää erityisen runsaasti maksassa, pernassa sekä keuhkoissa ja suolistossa. Monosyytit erilaistuvat eri kudoksissa erilaisiksi kudosmakrofageiksi: *maksassa Kupfferin soluiksi *luussa osteoklasteiksi *keskushermostossa mikrogliasoluiksi *keuhkorakkuloissa makrofageiksi. ==Bakteerien ja virusten tuhoaminen kudoksissa== Kun ihoon on tullut haava, lähellä päivystävät makrofagit tunnistavat pinnallaan olevien reseptorien avulla kehoon päässeen bakteerin pinnassa olevat vieraat molekyylit ja viruksen kaksinkertaisen RNA:n. Yhdellä makrofagilla on vain tietyntyyppisiä reseptoreita. Tehtyään tunnistuksen makrofagit alkavat erittää kemokiinejä, hälytysmolekyylejä. Hiussuonten seinämien solujen välistä tihkuu suonesta kudokseen mikrobeille vahingollisia interferoneja ja komplementtiproteiineja. Käynnistyy tulehdus, ja hiussuonten monosyytit aktivoituvat. Monosyytit jäävät solukalvojensa proteiineista kiinni hiussuonten seinämissä aktivoituneihin selektiinimolekyyleihin. Monosyyttien liike suonissa hidastuu, kunnes ne pysähtyvät. Ne ryömivät ulos hiussuonesta endoteelisolujen välistä, muuttuvat makrofageiksi ja liikkuvat haavan suuntaan. Makrofagit tunnistavat bakteerit ja kietovat solukalvoaan bakteerien ympärille. Makrofagin sisään joutuneesta rakkulasta tulee fagosomi. Nämä fagosomit sisältöineen kulkeutuvat lysosomien kylkeen ja sulautuvat niihin. Bakteerit hajoavat entsyymien käsittelyssä, niiden jäännökset poistuvat, ja hiussuonten seinämä palautuu ennalleen. ==Muita toimintoja== Makrofagien erittämät vesiliukoiset sytokiinit osallistuvat kehon puolustustaistelussa solujen väliseen tiedotukseen ja toimintojen ajalliseen koordinointiin. Makrofagit myös siivoavat pois ikääntyneitä soluja, ohjelmoidun solukuoleman jäljiltä kuolleita soluja sekä kudosjätteitä. Poistettavien solujen pintarakenne on muuttunut niin, että makrofagit pystyvät ne tunnistamaan. Makrofagit hajottavat vanhoja punasoluja maksassa ja pernassa yli sata miljardia päivässä, jolloin punasolujen hemoglobiinin rauta saadaan uuteen käyttöön. == Lähteet == == Aiheesta muualla == Luokka:Immunologia Luokka:Solut Luokka:Seulonnan keskeiset artikkelit
Georgi Špagin

Georgi Semjonovitš Špagin (; 29. huhtikuuta 1897 Kljušnikovo, Venäjä — 6. helmikuuta 1952 Moskova, Neuvostoliitto) oli venäläinen asesuunnittelija, joka suunnitteli muun muassa PPŠ-41-konepistoolin. Špagin tuli vuonna 1920 Kovrovin asepajalle, jossa hänen lahjakkuutensa huomattiin, ja 1922 hän ryhtyi työskentelemään Vasili Degtjarjovin apulaisena ja työtoverina. Hän osallistui suurikaliiperisen DK-konekiväärin ja myöhemmin siitä kehitetyn DŠK-38-aseen suunnitteluun. Špagin on haudattu Moskovan Kremlin muuriin. ==Aiheesta muualla== *Georgi Špagin Luokka:Asesuunnittelijat Luokka:Venäläiset keksijät Luokka:Vuonna 1897 syntyneet Luokka:Vuonna 1952 kuolleet
Kosto

Kosto on teko, jossa itseen kohdistuneeseen vääryyteen tai pahantekoon vastataan tekijään kohdistuvalla vastavuoroisella vahingonteolla. Näin uhrin ja tekijän osat vaihtuvat. Koston vastakohtana nähdään usein anteeksianto. Koston tavoitteena voi olla esimerkiksi vääryyden korjaaminen, uhatun itsetunnon, omakuvan tai maineen palauttaminen, valta-asemien tasaaminen, tulevien pahantekojen ehkäiseminen, tai opetuksen antaminen pahantekijälle. Kostoa pidetään usein vahingollisena ja antisosiaalisena tekona. Kosto voi aiheuttaa tekijässään syyllisyyden tunteita tai pahan olon, tai epäilyksen omaa hyvyyttä tai moraalisuutta kohtaan, tai se voi osoittautua hyödyttömäksi ihmissuhteen korjaamisessa. Joskus kostolla nähdään hyödyllisiä seurauksia, kuten provokaation aiheuttamien kielteisten tunteiden korjaaminen, empatian saaminen vastapuolelta ihmissuhteessa, tai opetuksen antaminen tai katumuksen tunteen synnyttäminen pahantekijässä. Useimpien ihmisten mielestä kostaminen on moraalisesti väärin sekä kypsymätön ja lapsellinen tapa vastata vääryyteen. Toisaalta monet näkevät heikkoina ja tehottomina sellaiset ihmiset, jotka eivät vastaa kaltoinkohteluunsa kostolla. ==Lähteet== == Aiheesta muualla == Luokka:Aggressio
Modeemi (yhdistys)

Modeemi ry on Tampereen teknillisen yliopiston piirissä toimiva ATK-alan harrastajien yhdistys, joka perustettiin vuonna 1977. Sen tavoitteena on kasvattaa erilaisten, lähinnä Unix-pohjaisten laitteistojen tietoisuutta korkeakouluopiskelijoiden keskuudessa tarjoamalla jäsenistölleen monipuolisesti laitteistoa käytettäväksi. Yhdistys on myös julkaissut useita ATK-alan kirjoja, mm. Unix-oppaan. Yhdistys rahoittaa toimintaansa jäsenmaksujen lisäksi juoma- ja makeismyynnillä sekä kirjoja myymällä. Jäsenistöä on keskimäärin 150-200\. Yhdistyksen toiminnan aktiivisuus on vuosien kuluessa vaihdellut useamman sadan aktiivijäsenen yhdistyksestä vähäisempään. ==Aiheesta muualla== *Yhdistyksen kotisivut Luokka:Suomalaiset tietotekniikka-alan järjestöt Luokka:Tampereen teknillinen yliopisto
Ilari

Ilari on miehen etunimi. Ilari on karjalainen muunnos nimestä Ilarion, joka puolestaan on muunnos latinan Hilariuksesta, joka tarkoittaa hyväntuulista tai reipasta. Nimi tunnetaan jo keskiajalta lähtien, ja almanakassa Ilari on ollut vuodesta 1950. Digi- ja väestötietoviraston tietojen mukaan Ilari-nimen on Suomessa saanut vuoden 2019 loppuun mennessä 14 743 miestä ja muutama nainen. == Tunnettuja Ilareita == *Ilari Aalto, arkeologi ja tietokirjailija *Ilari Ainiala, säveltäjä ja sanoittaja, Popedan perustajajäsen *Ilari Autio (Kilari Audio), hip hop-tuottaja, *Ilari Filppula, jääkiekkoilija *Ilari Hämäläinen, basisti ja laulaja *Ilari Jauro, pikajuoksija *Ilari Johansson, näyttelijä ja koomikko *Ilari Kaila, säveltäjä *Ilari Kinnunen, muusikko *Ilari Kuittinen, pelitalo Housemarquen toimitusjohtaja *Ilari Lehtinen, huilisti *Ilari Maasilta, fysiikan professori *Ilari Manninen, aitajuoksija *Ilari Melart, jääkiekkoilija *Ilari Metsola, jääkiekkoilija *Ilari Mettälä, jalkapalloilija *Ilari Moisala, jääpalloilija *Ilari Nummi, elokuva- ja teatteriohjaaja *Ilari Näckel, jääkiekkomaalivahti *Ilari Paatso, näyttelijä *Ilari Peltola (Claude), rocklaulaja ja sanoittaja *Ilari Piipponen, keskimatkojen juoksija *Ilari Porkka, pikajuoksija *Ilari Rantakari, suurlähettiläs *Ilari Rantasalo, lääkäri ja professori *Ilari Ruuth, jalkapalloilija *Ilari Ryyppö, pikajuoksija *Ilari Sahamies, pokeriammattilainen *Ilari Seppälä, koripalloilija *Ilari Siutla, pesäpalloilija *Ilari Sivonen, lentopalloilija *Ilari Talvitie, salibandynpelaaja *Ilari Tyrni, kansantaloustieteen professori *Ilari Äijälä, jalkapalloilija == Kuvitteellisia Ilareja == * Ilari Larsson, tv-sarjassa Uusi päivä * Ilari Pesonen, tv-sarjassa Salatut elämät * Ilari "Ilu" Vaara, elokuvasarjassa Ihmeperhe == Katso myös == *Pyhä Hilarius (paavi) *Hilarius Poitierslainen == Lähteet == * ===Viitteet=== Luokka:Etunimet
Ankkurilapsi

Ankkurilapseksi kutsutaan Suomessa alaikäistä turvapaikanhakijaa, joka toimii kuin kohdemaahan heitetty ankkuri ja jonka avulla muukin perhe saadaan maahan. Alaikäisen lapsen kohdalla turvapaikanhakuprosessi toimii toisin kuin täysi- ikäisen kohdalla. Oleskelulupa myönnetään helpommin, eikä alaikäistä palauteta kotimaahansa, ellei tiedossa ole vanhempia tai muuta huoltajaa.http://www.ess.fi/?article=42012 (arkistoitu) Yhdysvalloissa ankkurilapseksi () kutsutaan lasta, joka on syntynyt laittomille maahanmuuttajille. Maassa syntynyt lapsi saa Yhdysvalloissa automaattisesti kansalaisoikeudet Yhdysvaltain perustuslain 14. lisäyksen nojalla. Tällä tavalla lapsi ankkuroi vanhempansa perheiden yhdistämisen kautta maahan. Amerikkalaisessa mediassa tällaista lasta kutsutaan myös jackpot babyksi. == Suomen ulkomaalaislaki ja ankkurilasten perheenyhdistäminen == Suomessa käsitettä ankkurilapsi käytetään lapsista, jotka lähetetään maahan etukäteen mahdollisesti väärennettyjen henkilöllisyyspapereiden turvin tai ilman papereita ja jotka saavat oleskeluluvan Suomesta. Tämän jälkeen muu perhe pääsee maahan perheiden yhdistämisen avulla. Henkilöä, jonka perheenjäsenet kutsutaan maahan, kutsutaan perheenkokoajaksi. Suomen ulkomaalaislain 36 §:n toisessa momentissa säädetään maahantulosäännösten kiertämisen vaikutuksesta perheenyhdistämiseen. Lainkohdan mukaan oleskelulupa voidaan jättää myöntämättä, jos on perusteltua aihetta epäillä ulkomaalaisen tarkoituksena olevan maahantuloa tai maassa oleskelua koskevien säännösten kiertäminen. Maahanmuuttovirasto on soveltanut pykälää perheenyhdistämistä koskevissa ratkaisuissaan, ja päätökset ovat jääneet voimaan myös korkeimmassa hallinto- oikeudessa.() == Katso myös == * Maahanmuutto * Maassamuutto * Matkalaukkulapsi * Muuttoliike * Pakolainen * Siirtolaisuus == Lähteet == Luokka:Ihmisoikeudet Luokka:Muuttoliike
Kenttä (videopeli)

Kenttä tai taso eli mappi (englanniksi mm. level, map tai stage) on videopelin osio, joka pitää läpäistä jotta pelaaja voi siirtyä seuraavaan osioon. Kentät läpäistään yleensä määrätyssä järjestyksessä. Esimerkiksi Visual novel -peleissä tarinan kappaleet, sotapeleissä tehtävät ja tappelupeleissä ottelut ovat pelin kenttiä tai tasoja. Kenttä voi tarkoittaa myös rajattua aluetta pelimaailmasta. Tietokone- ja videopeleissä kenttä voi koostua tiukasti rajatusta alueesta (esimerkiksi Counter Strike) tai laajaasta ja vapaasti tutkittavasta, suuresta karttapohjasta (esimerkiksi World of Warcraft) tai jostain näiden välimuodosta. Kenttä voi koostua useista eri osista, esimerkiksi luonnosta, metsistä tai rakennuksista. Joissain peleissä kentän lopussa voi odottaa loppuvastus, jonka päihittämisen jälkeen kenttä on läpäisty. Tavallisesti kenttä ladataan aina kokonaan muistiin ja vasta kentästä toiseen siirryttäessä syntyy uuden kentän lataamisesta johtuvaa odottamista. Kenttäeditorit ovat työkaluja, joita käytetään kenttien rakentamiseen ja suunnitteluun. ==Lähteet== Luokka:Videopelikäsitteet
Natalia

Natalia tarkoittaa seuraavia asioita ja henkilöitä: * Natalia, naisen nimi * Natalia, lyhytikäinen tasavalta Etelä-Afrikassa * Natalia, kaupunki Texasissa, Yhdysvalloissa * Natalia, belgialainen laulaja * Natalia, espanjalainen laulaja * Natalia, Natalia Kukulskan albumi vuodelta 1986 * Natalia, Matti Kassilan ohjaama elokuva vuodelta 1979 * ”Natalia”, Elvi Sinervon sanoittama ja Kaj Chydeniuksen säveltämä laulu. * M/S Natalia, Helsingin edustalla liikennöivä vesibussi. Valmistunut vuonna 1964 hollantilaiselle Koppe- varustamolle nimellä Ied Glasius.http://www.natalia.fi/articles/411/ ==Lähteet==
Juojärven reitti

Juojärven reitti on Vuoksen vesistöön kuuluva Heinäveden reitin alkupäähän Varisveteen laskeva Kallaveden reitin itäinen haara. Reitti sijaitsee pääosin Heinäveden, Kaavin, Outokummun ja Tuusniemen sekä vähäisessä määrin myös Juuan ja Liperin alueilla. Siihen kuuluvat Varistaipaleen ja Taivallahden kanavat sekä suurina järvinä Juojärvi, Rikkavesi ja Kaavinjärvi. Se purkaa vetensä Palokissa sijaitsevan Pohjois-Karjalan Sähkö Oy:n omistaman vesivoimalaitoksen kautta Kallaveden tasolle pudotuskorkeuden ollessa 19,7 metriä. Juojärven reittiä on käytetty ainakin 1700-luvulta teollisen toiminnan kuljetusväylänä. Puunuitto ja myöhemmin myös malmin kuljetus ovat olleet tärkeässä osassa vesitien hyödyntämisessä. Palokissa, reitin päätepisteessä, on ollut vesivoimaan perustuvaa puun sahaustoimintaa ainakin 1700-luvulta, ja sinne on pystytty keräämään vesireittejä hyödyntäen puuraaka-ainetta laajalta alueelta. Kanavointien valmistuttua 1900-luvun alussa, myös kuljetukset laajemmalle alueelle, aina ulkomaille asti Saimaan kanavan kautta, tulivat mahdollisiksi. Reitti on myös suosittu venematkailun kohde, koska Valamon luostari sijaitsee Juojärven eteläisellä rannalla, ja lisäksi Varistaipaleen kanava suurine korkeuseroineen ja moniosaisine sulkuineen houkuttaa turisteja alueelle. Täyssinän rauhan rajamerkkejä on Ohtaansalmessa ja Kaavinjärven pohjoispäässä. Reittiin kuuluva Vaikkojoki sijaitsee Kaavilla ja Juuassa. Se on tunnettu melontareitti ja kalastusmatkailukohde. == Aiheesta muualla == * Pohjois-Savon ulkoilureitit * Luokka:Kallaveden reitti Luokka:Suomen vesistöreitit
Hiipinä

Hiipinä on: *Hiipinä (), kaupunki Murmanskin alueella Venäjällä *Hiipinä (), vanha Hiipinän kylä ja asema Apatityssä () Murmanskin alueella Venäjällä *Hiipinätunturit, tunturialue Murmanskin alueella Venäjällä.